OpenLLM-France/wikimedia huggingface dataset:
# Sainte-Cécile (Indre)

Sainte-Cécile és un municipi francès, situat al departament de l'Indre i a la regió de Centre – Vall del Loira. L'any 2007 tenia 107 habitants.

## Demografia
### Població

El 2007 la població de fet de Sainte-Cécile era de 107 persones. Hi havia 44 famílies, de les quals 8 eren unipersonals (8 dones vivint soles i 8 dones vivint soles), 24 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 75 habitatges, 46 eren l'habitatge principal de la família, 22 eren segones residències i 7 estaven desocupats. Tots els 74 habitatges eren cases. Dels 46 habitatges principals, 33 estaven ocupats pels seus propietaris, 12 estaven llogats i ocupats pels llogaters i 1 estava cedit a títol gratuït; 4 tenien dues cambres, 9 en tenien tres, 13 en tenien quatre i 20 en tenien cinc o més. 22 habitatges disposaven pel capbaix d'una plaça de pàrquing. A 21 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sainte-Cécile el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 4 |
| 0 | 70 a 74 | 8 |
| 8 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 12 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 52 persones, 35 eren actives i 17 eren inactives. De les 35 persones actives 31 estaven ocupades (16 homes i 15 dones) i 4 estaven aturades (1 home i 3 dones). De les 17 persones inactives 9 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

L'any 2000 a Sainte-Cécile hi havia 10 explotacions agrícoles que ocupaven un total de 490 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Sainte-Cécile a l'INSEE.
* Évolution et structure de la population Fitxa amb el detall de dades de Sainte-Cécile a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Robert Sweet (botànic)

Robert Sweet (1783–20 gener de 1835) va ser un botànic i ornitòleg anglès.
Nascut a Cockington prop de Torquay, Devonshire, Anglaterra l'any 1783, Sweet treballà com jardiner des dels 16 anys i va ser soci d'una sèrie de vivers a Stockwell, Fulham id Chelsea. El 1812 s'uní a Colvills, un viver famós de Chelsea i va ser escollit fellow de la Linnean Society. Cap a 1818 va publicar llibres d'horticultura i botànica.
Va publicar un gran nombre de llibres bellament il·lustrats sobre les plantes cultivades als jardins i hivernacles anglesos. Les planxes van ser fetes principalment per Edwin Dalton Smith (1800–1883), associat al Royal Botanic Gardens, Kew. Les seves obres inclouen Hortus Suburbanus Londinensis (1818), Geraniaceae (cinc volums) (1820–30), Cistineae, Sweet's Hortus Britannicus (1826–27), Flora Australasica (1827–28) i British Botany (amb H. Weddell) (1831). Morí a Chelsea, Londres el gener de 1835.

## Publicacions

* Sweet, Robert. The British Flower Garden : coloured figures & descriptions of the most ornamental & curious hardy herbaceous plants. Londres: W. Simpkin and R. Marshall, 1823–1829.
* Sweet, Robert. Cistineae : the natural order of Cistus or Rock-rose. Londres: James Ridgeway, 1825–1830.
* British Warblers
Sweet va donar nom a un gran nombre de plantes, incloent:
* Abutilon auritum (Link) Sweet
* Abutilon grandifolium (Willd.) Sweet
* Abutilon indicum (Link) Sweet – Indian Lantern Flower
* Agonis flexuosa (Willd.) Sweet – Peppermint
* Argemone ochroleuca Sweet – Mexican Poppy
* Babiana angustifolia Sweet
* Banksia dryandroides Sweet – Dryandra-leaved Banksia
* Callistemon glaucus (Bonpl.) Sweet
* Coreopsis grandiflora Sweet – American Tickseed
* Cyanotis axillaris (L.) Sweet
* Dillwynia pungens (Sweet) Benth.
* Hakea ferruginea Sweet
* Hovea chorizemifolia (Sweet) DC. – Holly-leaved Hovea
* Ipomoea cairica (L.) Sweet – Coast Morning Glory
* Lablab purpureus (L.) Sweet – Lablab Bean
* Lachenalia mutabilis Sweet
* Moraea flaccida Sweet – One-leaf Cape Tulip
* Orthrosanthus multiflorus Sweet – Morning Iris
* Penaeaceae Sweet ex Guillemin
* Senna barclayana (Sweet) Randell
* Sphenotoma gracile (R.Br.) Sweet – Swamp Paper-heath
* Wahlenbergia stricta (R.Br.) Sweet – Austral Bluebell

## Referències

* Hall, Norman. Botanists of the Eucalypts. CSIRO, Melbourne, 1978. ISBN 0-643-00271-5.
* ↑ Aquest article incorpora text d'una publicació que es troba actualment al domini públic: Dictionary of National Biography. Londres: Smith, Elder & Co, 1885–1900.
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* University of Delaware Library
# Elías Molina-Prados García-Navas

Elías Molina-Prados (Herencia, 16 de febrer de 1982) és un futbolista castellanomanxec, que ocupa la posició de migcampista. Ha estat internacional espanyol en categories inferiors.

## Trajectòria

Comença a destacar al filial de l'Atlètic de Madrid, d'on salta al CD Numancia el 2001. Amb els castellans, que hi militaven a Segona Divisió, hi passa dues campanyes sense massa fortuna. Després recala al RCD Mallorca B (03/04) i CD Logroñés (2004).
La temporada 04/05 l'Albacete Balompié l'hi incorpora per al seu filial. Tot i això, arriba a debuta a primera divisió amb els manxecs. No té, però, continuïtat, i a l'any següent fitxa pel FC Cartagena. Hi roman dos anys a l'equip murcià, amb qui està a punt de pujar a Segona.
La resta de la carrera del migcampista prossegueix per equips de divisions més modestes: SD Ponferradina (07/08), Lorca Deportiva (08/09) i UB Conquense (09/...).

## Enllaços externs

* Fitxa del jugador
# Popocatépetl

El Popocatépetl, conegut també com a Popo o don Goyo, és un volcà actiu i el segon pic més alt de Mèxic després del pic d'Orizaba, amb una altitud de 5.452 m. Popocatépetl és una paraula nàhuatl que significa 'Muntanya que fumeja'.
El Popocatépetl està localitzat al municipi de Tochimilco, 70 km al sud-est de Ciutat de Mèxic i a 40 km a l'est de la ciutat de Puebla de Zaragoza, al centre de la Sierra Nevada i al costat d'un altre volcà, l'Iztaccíhuatl. Encara que està actiu, el contingut de les erupcions és principalment vapor d'aigua, diòxid de carboni i cendres. No obstant això, està sota vigilància constant, dirigida pel Centre Nacional per a la Prevenció de Desastres (CENAPRED), de la UNAM.
D'acord amb la mitologia asteca, Popocatépetl va ser un home guerrer que estimava Iztaccíhuatl. El pare d'Iztaccíhuatl va prometre donar-li la mà de la seva filla si Popocatépetl retornava de la Guerra d'Oaxaca. Però, després d'un temps, li van dir que ell havia mort, i ella va morir de dolor. Quan Popocatèpetl retornà, també va morir de dolor, al costat del cos d'Iztaccíhuatl. Els déus els van cobrir de neu i els van convertir en muntanyes.

## Referències

* ↑ Camhaji, Elias «En las faldas del volcán Popocatépetl, donde ‘Don Goyo’ es venerado y temido». El Pais, 23-05-2023.
* ↑ Rodriguez, Hector. «Así es el Popocatépetl, el volcán más peligroso de México» (en castellà). National Geographic España, 22-02-2024. [Consulta: 6 abril 2024].
* ↑ «POPOCATÉPETL VOLCANO». Volcano Discovery, Apr 7, 2024. [Consulta: 7 abril 2024].
* ↑ Franco-Ramos, Osvaldo; Vázquez-Selem, Lorenzo; Zamorano-Orozco, José Juan; Villanueva-Díaz, José; Franco-Ramos, Osvaldo «Edad, dinámica geomorfológica y tipología de barrancas en el sector norte del volcán Popocatépetl, México» (en castellà). Boletín de la Sociedad Geológica Mexicana, 69, 1, 01-12-2016, pàg. 1–19. ISSN: 1405-3322.
* ↑ Brundage, Burr Cartwright. The fifth sun: Aztec gods, Aztec world (en anglès). University of Texas Press, 2014-02-20, p. 223–250. DOI 10.7560/724273-012/html. ISBN 978-0-292-75604-5.
* ↑ Pozzebon, Marlei; Delgado, Natalia A. «Participatory geography information systems in Sierra Nevada, Mexico» (en anglès). International Journal of Case Studies in Management, 10, 1, 01-02-2012.

## Enllaços externs

* Imatges diaries del volcà i la seva activitat, del CENAPRED Arxivat 2007-07-13 a Wayback Machine..
# Flat Rock

«Flat Rock» té aquests significats:
* Flat Rock (comtat de Henderson)
* Flat Rock (comtat de Surry)
* Flat Rock (Illinois)
* East Flat Rock, concentració de població designada pel cens dels Estats Units a l'estat de Carolina del Nord.
# Vārkava

El municipi de Vārkava (en letó: Vārkavas novads) és un dels 110 municipis de Letònia, que es troba localitzat al sud-est del país bàltic, i que té com a capital la localitat de Vārkava. El municipi va ser creat l'any 2002 després de la reorganització territorial.

## Ciutats i zones rurals

* Rožkalnu pagasts (zona rural)
* Upmalas pagasts (zona rural)
* Vārkavas pagasts (zona rural)

## Població i territori

La seva població està composta per un total de 2.412 persones (2009). La superfície del municipi té uns 288,9 kilòmetres quadrats, i la densitat poblacional és de 8,35 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 13 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 13 gener 2015].
# Sainte-Cécile

«Sainte-Cécile o Sainte Cécile» té aquests significats:
* Sainte-Cécile (Indre), municipi al departament d'Indre (regió de Centre – Vall del Loira, França)
* Sainte-Cécile (Manche), municipi al departament de la Manche (regió de Normandia, França)
* Sainte-Cécile (Saona i Loira), municipi al departament de Saona i Loira (regió de Borgonya - Franc Comtat, França)
* Sainte-Cécile (Vendée), municipi al departament de Vendée (regió de País del Loira, França)
* Sainte-Cécile-d'Andorge, municipi al departament del Gard (regió d'Occitània, França)
* Sainte-Cécile-du-Cayrou, municipi al departament del Tarn (regió d'Occitània, França)
* Sainte Cécile de Cos, església del poble desaparegut de Cos, a l'actual terme del Tec, a la comarca del Vallespir (Catalunya del Nord)
* Sainte-Cécile-les-Vignes, municipi al departament de Vauclusa (regió de Provença-Alps-Costa Blava, França)
* Catedral Sainte-Cécile, església col·legiata a la ciutat d'Albi
# STM32

STM32 és una família de circuits integrats de microcontroladors de 32 bits de STMicroelectronics. Els xips STM32 s'agrupen en sèries relacionades que es basen al voltant del mateix nucli de processador ARM de 32 bits, com ara Cortex-M33F, Cortex-M7F, Cortex-M4F, Cortex-M3, Cortex-M0+ o Cortex-M0. Internament, cada microcontrolador consta del nucli del processador, RAM estàtica, memòria flash, interfície de depuració i diversos perifèrics.
L'STM32 és una família de microcontroladors IC basats en els nuclis RISC ARM Cortex-M33F, Cortex-M7F, Cortex-M4F, Cortex-M3, Cortex-M0+ i Cortex-M0 de 32 bits. STMicroelectronics llicencia la IP del processador ARM d'ARM Holdings. Els dissenys bàsics d'ARM tenen nombroses opcions configurables i ST tria la configuració individual que s'utilitzarà per a cada disseny. ST connecta els seus propis perifèrics al nucli abans de convertir el disseny en una matriu de silici. Les taules següents resumeixen les famílies de microcontroladors STM32.
| Sèries STM32 | Nucli ARM CPU |
| L5, U5 | Cortex-M33F |
| F7, H7 | Cortex-M7F |
| F3, F4, G4, L4, L4+, WB | Cortex-M4F |
| WL | Cortex-M4 |
| F1, F2, L1 | Cortex-M3 |
| G0, L0 | Cortex-M0+ |
| F0 | Cortex-M0 |

## Referències

* ↑ «STMicroelectronics STM32 32-Bit Arm® Cortex®-M MCUs» (en anglès). https://eu.mouser.com.+[Consulta: 3 octubre 2022].
* ↑ «STM32® 32-bit MCU Family» (en anglès). https://www.digikey.es. Arxivat de l'original el 2022-10-03. [Consulta: 3 octubre 2022].
* ↑ «STMicroelectronics STM32» (en anglès). https://www2.keil.com.+[Consulta: 3 octubre 2022].
# Elías Piña

Elías Piña és una província de la República Dominicana situada a la part oest. Esta dividida en sis municipis sent la seva capital Comendador. Limita amb les províncies de Dajabón i Santiago Rodríguez al nord, amb la província de San Juan a l'est, amb Independencia al sud i amb la República d'Haití a l'oest.
Va ser creada el 1942 amb el nom San Rafael. El 1965, va ser canviat a Estrelleta i, finalment, el 1972 va canviar al seu nom actual. Fou un municipi de la província de San Juan abans de ser elevat a la categoria de província. Elías Piña era un agent de l'exèrcit Dominicà durant la guerra Dominicana-haitiana. Va néixer en La Margarita, a prop de Comendador i va morir el 1845 quan atacava una posició a Bánica.
En la província, hi ha sis municipis i set districtes municipals:
* Comendador, capital, districtes municipals: Guayabo i Sabana Larga
* Bánica, districtes municipals Sabana Cruz i Sabana Higüero (M.D.)
* El Llano, districte municipal: Guanito
* Hondo Valle, districte municipal: Rancho de la Guardia
* Juan Santiago
* Pedro Santana, districte municipal: Río Limpio
Llista dels municipis amb població estimada el 2014:.
| Nom | Població total | Població urbana | Població rural |
| Comendador | 43.671 | 33.459 | 10.212 |
| El Llano | 7.923 | 1.524 | 6.399 |
| Hondo Valle | 12.200 | 4.158 | 8.042 |
| Juan Santiago | 5.023 | 1.652 | 3.371 |
| Pedro Santana | 7.993 | 4.125 | 3.868 |
| San Francisco de Bánica | 7.822 | 1.784 | 6.038 |
| Total província Elías Piña | 84.632 | 46.702 | 37.930 |

## Referències

* ↑ Consejo Nacional de Población y Familia. «Estamaciones y Proyecciones de la Población Dominicana por Regiones, Provincias, Municipios y Distritos Municipales, 2014» (PDF) (en castellà). Arxivat de l'original el 2014-02-02. [Consulta: 2 febrer 2014].
# Plistonic

Plistonic (grec antic: Πλειστόνικος, llatí: Plistonicus) fou un metge de l'antiga Grècia, deixeble de Praxàgores, que va viure probablement a la segona meitat del segle iv aC i la primera meitat del segle iii aC.
Va escriure un llibre sobre anatomia esmentat diverses vegades per Galè, que el qualifica d'un dels més eminents metges del seu temps. També l'esmenten Plini el Vell (Naturalis Historia xx. 13, 48), Ateneu de Nàucratis (Deipnosophistae ii. 23, p. 45), Oribasi (Collecta Medicinalia vii. 27, p. 332) i el metge italià del segle xi Garioponto (Liber de febribus c. 7).

## Referències

* ↑ Plistonicus or Pleistonicus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 423
# Canon EOS 6D

La Canon EOS 6D és una càmera rèflex digital de 35 mm (Full Frame) fabricada per Canon. Aquesta, va ser anunciada el 17 de setembre de 2012 amb un preu de venta suggerit de 1.699€ només cos, i 1.799€ amb l'objectiu Canon EF 40 mm f/2,8 STM.
Aquesta, va ser la primera càmera de la gamma "economica" Full Frame de Canon. Esta pensada per fotografía d'alta qualitat, però les seves prestacions en enfocament, ràfega o vídeo son baixes.
Va ser reemplaçada per la 6D Mark II el 2017.

## Característiques

Les seves característiques més destacades són:
* Sensor d'imatge CMOS Full Frame de 20,2 megapíxels
* Processador d'imatge DIGIC 5+
* 11 punts d'autoenfocament, amb un per detecció de fase
* Disparo continu de 4,5 fotogrames per segon
* Sensibilitat ISO 100 - 25.600 (ampliable fins a L: 50 H: 51.200 i H2: 102.400)
* Gravació de vídeo: Full HD 1080p fins a 25/30 fps i 720p a 50/60 fps
* Pantalla LCD de 3,0" d'1.040.000 píxels
* Visor amb un 97% de cobertura
* Connexió Wi-Fi
* Bateria LP-E6N

## Premis

L'European Imaging and Sound Association (EISA) va atorgar el premi com a la millor càmera rèflex avançada 2013-14.

## Actualitzacions

El 2014 Canon, va llançar l'actualització de firmware V1.1.6, la qual va millorar els següents aspectes:
* Corregeix l'error en què la càmera no pot utilitzar primer el punt AF central per enfocar, quan la selecció del punt AF està configurada com a automàtica en el mode AF AI Servo.
* Corregeix l'error en el qual usant alguns objectius, l'enfocament no es pot ajustar finament quan es dispara a distància amb EOS Utility.

## Accessoris compatibles

* Tots els objectius amb muntura EF
* Flaixos amb muntura Canon
* Targetes de memoria SD, SDHC i SDXC
* Empunyadura BG-E13
* Cable mini HDMI (tipus C)

## Referències

* ↑ «Canon EOS 6D. Ficha Técnica» (en castellà). Todo fotografia.
* ↑ «Tu primera Full Frame al alcance de tu bolsillo (Canon EOS 6D)» (en castellà). Blog del fotografo.
* ↑ «Canon EOS 6D, análisis» (en castellà). Xataka foto.
* ↑ «Canon EOS 6D, todo lo que necesitas saber sobre la nueva DSLR Full Frame de "iniciación"» (en castellà). Xataka foto.
* ↑ «EISA 2013-2014 Awards» (en anglès). Home cinema choice.
* ↑ «Canon EOS 6D Accesorios» (en castellà). Canon España.
# Flat Earth Society

La Flat Earth Society (en català: "Societat de la Terra plana") és una associació constituïda el 1956 pels Flat-Earthers (en català: "els Terraplanistes") nom que usen per autodenominar-se els seguidors del corrent que creuen que la Terra no és un globus sinó un pla. Afirmen que la Terra és un disc rodejat per una paret de gel. Denuncien que la NASA i altres agències científiques falsifiquen digitalment imatges del globus terraqüi des de l'espai.

## Flat Earth International Conference (FEIC)

La FEIC (Conferència Internacional Flat Earth) fou una conferència que se celebrà el 9 i 10 de novembre de 2017 a Carolina del Nord (EUA).

## Referències

* ↑ Adam, David «The Earth is flat? What planet is he on?» (en anglès). The Guardian, 23-02-2010. ISSN: 0261-3077.
* 1 2 Barcelona, El Periódico / «¿Y si la Tierra es plana?» (en castellà). elperiodico, 20-11-2017.

## Enllaços externs

* Web Oficial
# Sant Cristòfol de les Borges Blanques

Sant Cristòfol de les Borges Blanques és una església de les darreres tendències de les Borges Blanques (Garrigues) protegida com a Bé Cultural d'Interès Local.

## Descripció

Està situada a 2 km trobem la Font Vella, a la vora de l'Ermita de Sant Cristòfol, un indret frescal que està envoltat d'arbres i que acull un berenador d'excursionistes i un terreny d'acampada.
És un edifici aïllat de planta el·líptica d'una sola nau i absis rectangular. Consta d'una capella, un porxo i un campanar. La capella es perllonga cap a l'exterior, a través d'un porxo fet amb dues pilastres metàl·liques. L'interior té el sostre en pendent, fet mitjançant revoltons de formigó i bigues que han deixat vistes. L'interior del temple és precedit per una imatge del sant, protegit per una reixa exterior de ferro colat, i unes pintures al·legòriques.
El paviment és a dos nivells, trobant-se l'altar al superior. Rep il·luminació a través de finestres verticals de pavés. La coberta exterior de la capella és en pendent plana, més rebaixada que als murs i coberta amb material aïllant. El campanar és un mur vertical maclat al cos de la capella. Està fet d'obra vista i l'alçat és trapezoïdal. A la part superior hi ha un espai obert per la campana.
Als voltants de l'ermita s'hi han trobat restes de ceràmica romana, un forn de pedra que actualment recull l'aigua per abeurar el bestiar i està datat vers el segle XIV/XV.
La font està formada per un frontal de pedra situat un metre per sota la rasant i format per pedres ben escairades.

## Història

Fou creada cap els cinquanta per iniciativa d'una colla d'amics. Cada any per la festivitat de St. Cristòfol, el cap de setmana més proper al deu de juliol, dia del patró, se celebra un aplec que organtiza l'associació d'Amics de la Fontvella amb el patrocini de l'ajuntament de la ciutat; en aquest els conductors hi porten el seu vehicle a rebre la benedicció.
L'entorn de l'edifici és ocupat per una avinguda de Plataners (platanus hybrida) a sota dels que s'hi situen alguns bancs i taules que el converteixen en un espai de lleure per als locals i forasters. També hi ha una zona per a fer focs.
La ubicació de l'ermita s'explica segurament a través de l'existència anterior de la font vella, deu natural molt antiga que abastava tota la població i que, encara avui, raja regularment malgrat que la seva aigua actualment ja no és potable. La font és la que dona nom a l'espai.

## Referències

* 1 2 3 4 5 6 7 8 «Sant Cristòfol de les Borges Blanques». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# STF

STF té els següents significats:
* Tribunal Federal Suprem del Brasil (del seu nom en portuguès Supremo Tribunal Federal), màxima instància judicial del Brasil
* Süd-Tiroler Freiheit, moviment polític del Tirol del Sud, a Itàlia
* Associació de Turisme de Suècia (del seu nom en suec Svenska TuristFöreningen), associació per a la promoció del turisme de Suècia
* Special Task Force, forces especials de la policia de Sud-àfrica
* Supervisió Tècnica de la Flota, secció de la SNCF encarregada del manteniment dels trens a França
* Front Subtropical (del seu nom en anglès SubTropical Front), límit entre les aigües subtropicals i les sub-antàrtiques
* STF-1 (de l'acrònim en anglès Simulation-To-Flight), nanosatèl·lit de demostració posat en òrbita el 2018
* Stepover toehold facelock, retenció de lluita lliure professional popularitzada per John Cena
* STF també és el codi UCI del Start Vaxes Cycling Team, equip ciclista de Bolívia
* STF també és l'acrònim de les estrelles dobles catalogades per Friedrich Georg Wilhelm von Struve
# Enderlin

Enderlin és una població dels Estats Units a l'estat de Dakota del Nord. Segons el cens del 2000 tenia 947 habitants.

## Demografia

Segons el cens del 2000, Enderlin tenia 947 habitants, 406 habitatges, i 233 famílies. La densitat de població era de 259,3 hab./km².
Dels 406 habitatges en un 27,3% hi vivien nens de menys de 18 anys, en un 47,8% hi vivien parelles casades, en un 6,2% dones solteres, i en un 42,4% no eren unitats familiars. En el 37,9% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,8% tenia menys de 18 anys, un 5,5% entre 18 i 24, un 23,4% entre 25 i 44, un 22,6% de 45 a 60 i un 25,7% 65 anys o més.
L'edat mediana era de 44 anys. Per cada 100 dones de 18 o més anys hi havia 96,5 homes.
La renda mediana per habitatge era de 32.589 $ i la renda mediana per família de 41.250 $. Els homes tenien una renda mediana de 36.042 $ mentre que les dones 21.023 $. La renda per capita de la població era de 20.883 $. Entorn del 4,7% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Enderlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Enderlin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].